Hozir u juda katta va qudratli hukmdor. Zero shu paytgacha Sharqda hech kim unga teng keladigan birorta insonni ko‘rgan ham, uchratgan ham emas. Ayniqsa, u Semerkant shahrini va Transoksaniya imperiyasini qo‘lga kiritganidan keyin shunday qudratga ega bo‘ldi. Zotan, u (imperiya) Sharqqa tomon shuncha katta makonni egallaganki, uning bir sarhadidan ikkinchisiga yetish uchun tinmay yarim yil yo‘l bosish kerak. U ko‘plab viloyatlar, shaharlar, qo‘rg‘onlar, amloklarni qo‘lga kiritdi va tobe etdi. Jumladan, u Hindistondagi Dilli (Dehli) degan shaharni ishg‘ol qildi va qirolini bo‘ysundirib, shundan so‘ng G‘arbga tomon yurdi hamda Konstantinopolgacha bo‘lgan barcha o‘lkalarni egalladi.